Diari Oficial de la Generalitat Valenciana


Sumari del DOGV 7786, del 19-05-2016 (2016/3511)

Extracte de l'Ordre de 13 de maig de 2016, de la Vicepresidència i Conselleria d'Igualtat i Polítiques Inclusives, per la qual es regulen les bases per a la concessió de les subvencions per al desenvolupament de programes d'atenció de necessitats i inclusió social a menors i les seues famílies en període estival i es fa pública la convocatòria per a l'exercici de 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3511


Data del document
:   13-05-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació

Extracte de l'Ordre de 13 de maig de 2016, de la Vicepresidència i Conselleria d'Igualtat i Polítiques Inclusives, per la qual es regulen les bases per a la concessió de les subvencions per al desenvolupament de programes d'atenció de necessitats i inclusió social a menors i les seues famílies en període estival i es fa pública la convocatòria per a l'exercici de 2016. [2016/3511]  
BDNS (Identif.): 306298  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran sol·licitar les subvencions els ajuntaments de la Comunitat Valenciana que realitzen un programa d'atenció a necessitats i inclusió social a menors i les seues famílies, de 20 menors o més.  
  
Segon. Objecte  
Les subvencions podran concedir-se pels conceptes següents:  
a) Atenció de necessitats bàsiques d'alimentació.  
b) Atenció d'activitats complementàries de temps lliure, socials, culturals, recreatives, cíviques i educatives.  
Ambdós subvencions es concediran per al seu gaudi durant el període de juliol i agost de l'any 2016, de dilluns a divendres, excepte festius.  
  
Tercer. Bases reguladores i convocatòria  
Les bases i la convocatòria d'aquestes subvencions es publiquen en el mateix Diari Oficial de la Comunitat Valenciana on es publica aquest extracte.  
  
Quart. Import  
Les subvencions contingudes en aquesta convocatòria estan dotades amb un import màxim d'1.264.912,50 ?, a càrrec a la línia de subvenció S6594 del programa 313.50, Inclusió Social.  
  
Cinqué. Termini de presentació de sol·licituds  
El termini per a la presentació de les sol·licituds serà 10 dies hàbils, comptadors a partir de l'endemà de la publicació de l'ordre de convocatòria en el Diari Oficial de la Comunitat Valenciana.  
  
Sisé. Altres dades  
1. Sol·licituds: els ajuntaments hauran de presentar una única sol·licitud degudament formalitzada i subscrita per la persona que exercisca la representació legal de l'ajuntament, segons el model que consta com a annex I de l'ordre, en els registres d'entrada de les direccions territorials d'Igualtat i Polítiques Inclusives. Tot això sense perjuí del que disposa la legislació de procediment administratiu comú.  
Aquest model de sol·licitud està disponible en el portal de la Generalitat www.gva.es accedint a l'apartat «Guia Prop», «Tràmits i serveis».  
  
2. Documentació a presentar amb la sol·licitud: la prevista en la clàusula sisena de la convocatòria.  
3. Règim de pagaments: el pagament de les subvencions es realitzarà en els termes fixats en la clàusula segona de la convocatòria.  
  
València, 13 de maig de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.